লোরেন্‌ৎস পদক
লোরেন্‌ৎস পদক (ইংরেজি: Lorentz Medal) তাত্ত্বিক পদার্থবিজ্ঞানে গুরুত্বপূর্ণ অবদানের জন্য রয়েল নেদারল্যান্ডস অ্যাকাডেমি অব আর্টস অ্যান্ড সায়েন্সেস কর্তৃক প্রদত্ত একটি পুরস্কার। প্রতি চার বছর পর পর এই পুরস্কার প্রদান করা হয়। ১৯২৫ সালে হেন্ড্রিক লোরেন্‌ৎসের ডক্টরেটের ৫০তম বার্ষিকী উপলক্ষে এটি প্রতিষ্ঠিত হয়। লোরেন্‌ৎস পদক বিজয়ীদের অনেকই পরে নোবেল পুরস্কার পেয়েছেন।